*1-мĕш хушса пани*

**«Аваллăхсăр малашлăх çук»**

**республика шайĕнчи III фестиваль положенийĕ**

**1. Пĕтĕмĕшле калани**

1.1. Тăван чĕлхе кунне, Раççей Федерацийĕн Тăван çĕршыв хÿтĕлевçин çулталăкне, Чăваш Республикин Çĕнтерÿпе патриотизм çулталăкне халалланă «Аваллăхсăр малашлăх çук» республика шайĕнчи III фестивале (малалла – Фестиваль) пуçараканĕсем тата йĕркелекенĕсем – Чăваш Республикин вĕренӱ министерствин хушма професси вĕренĕвĕн *«*Чăваш Республикин вĕренӱ институчĕ» Чӑваш Республикин бюджет учрежденийĕ (малалла – Чăваш Республикин вĕренÿ институчĕ) тата Чăваш Республикин Хĕрлĕ Чутай муниципалитет округĕн «Пĕтĕмĕшле пĕлÿ паракан Хĕрлĕ Чутай вăтам шкулĕ» муниципалитет пĕтĕмĕшле вĕренÿ автономи учрежденийĕ (малалла – Хĕрлĕ Чутай шкулĕ).

1.2. Фестиваль – шкулчченхи вĕренÿ организацийĕсенче тата пĕтĕмĕшле пĕлÿ паракан тĕп/вăтам шкулсенче чăваш чĕлхипе культурине аталанма пулăшмалли, педагогсен опытне сармалли мел.

**2. Фестиваль тĕллевĕпе задачисем**

* Чăваш халăхĕн авалтан пыракан йăла-йĕркипе, сăвă-юрăллă, вăйă-ташăллă уявĕсемпе паллаштарасси;
* Ачасене тăван халăх йăли-йĕркине тытса пыма хăнăхтарасси;
* Шкул ачисен тăван халăх чĕлхипе литературине, историпе культурине вĕренес кăмăлне çĕклесси;
* вĕрентекенсен паха опытне тупса палăртасси, унпа ыттисене паллаштарасси.

**3. Фестивале хутшăнакансем**

3.1. Фестивальте Чăваш Республикин шкулчченхи вĕренÿ организацийĕсен тата пĕтĕмĕшле пĕлÿ паракан тĕп/вăтам шкул ушкăнĕсем ăмăртаççĕ.

3.2. Хăнасен, ăмăртăва хутшăнакансен пурин те Фестиваль вĕçлениччен чăваш тумĕпе пулмалла.

**4. Фестиваль ăмăртăвĕсем**

4.1. **«Çемье йăли-йĕрки – çирĕп çемье никĕсĕ»** (вăтам е аслă классенче вĕренекенсен фольклор ушкăнĕ чăваш халăхĕн хăй тăрăхĕнчи пĕр-пĕр йăли-йĕркине кăтартса пани);

4.2. **«Халăх юрри – чунăм уççи» (**вăтам е аслă классенче вĕренекенсем чăваш халăх юррине юрлани);

4.3. **«Ай, ташлар-и ташшине…» (**шкулчченхи вĕренÿ организацийĕсенчи ачасем тата 1-11-мĕш классенче вĕренекенсем чăваш ташши ташлани);

4.4. **«Çыру çырсамăр салтаксем патне»** (2-11-мĕш классенче вĕренекенсем хăйсем çырнă çырусене пăхмасăр пултаруллă каласа пани);

4.5. **«Халăх йăли** – **пурнăç йĕрки»** (вĕрентекенсем чăваш халăх йăли-йĕркине тĕпе хурса ирттернĕ уроксемпе урок тулашĕнчи ĕçсем ирттерни);

4.6. **«Ăста аллинче ĕç вылять»** (5-11-мĕш классенче вĕренекенсен алă ĕçĕ тума вĕрентекен ăсталăх класĕ ирттерни);

 4.7. **«Мухтав сана, çĕнтерÿçĕ салтак» («Çĕнтерÿ кунĕ ачасен куçĕпе»)** (2-11-мĕш классенче вĕренекенсен ÿкерчĕкĕсен куравĕ).

4.8. **«Пирĕн çемьен юратнă чăваш апачĕ»** (проекта 1-11-мĕш классенче вĕренекен ача хăйĕн çемйипе пĕрле хутшăнса хÿтĕлени).

**5. Фестиваль йĕрки**

5.1. Фестиваль 2025 çулхи **нарăс уйăхĕн 15-мĕшĕнче** Хĕрлĕ Чутай шкулĕнче иртет, 9:00 сехетре пуçланать.

5.2. Фестиваль çак адреспа иртет: Хĕрлĕ Чутай муниципалитет округĕ, Хĕрлĕ Чутай сали, Çĕнтерÿ лапамĕ, 3-мĕш çурт (Красночетайский муниципальный округ, с. Красные Четаи, пл. Победы, д. 3).

5.3.Фестивале хутшăнма кăмăл пуррине нарăс уйăхĕн 10-мĕшĕччен soshkrchet@gmail.com электрон адреспа çыру ярса пĕлтермелле (хушса пани).

**1-мĕш секци**

**«Çемье йăли-йĕрки – çирĕп çемье никĕсĕ» ăмăрту – вăтам классенче вĕренекенсен секцийĕ**

«Çемье йăли-йĕрки – çирĕп çемье никĕсĕ» ăмăртура вăтам классенче вĕренекен ачасем чăваш халăхĕн пĕр-пĕр йăли-йĕркине кăтартса параççĕ.

**Хаклав.** Конкурса вăтам классенче вĕренекен ачасен ушкăнĕ хутшăнать. Ушкăнра **7-9** ачаран ытла пулмалла мар. 7-10 минут хушшинче чăваш халăхĕн пĕр-пĕр йăлине кăтартса памалла. Жюри членĕсем ачасем тĕрĕс те илемлĕ калаçма пĕлнине, хăйсене сцена çинче тивĕçлĕ тытнине, ачасен тумĕпе йăла-йĕрке содержанийĕ килĕшсе тăнине хаклаççĕ.

**Чыслав.** Уйрăм çĕнтерӳçĕсене ĕнентерÿ хучĕсемпе (сертификатсемпе), дипломсемпе чыслаççĕ, çĕнтерÿçĕ ята тивĕçнĕ ушкăна парне кĕтет.

**2-мĕш секци**

**«Халăх юрри – чунăм уççи» ăмăрту – вăтам тата аслă классенче вĕренекенсен секцийĕ**

«Халăх юрри – чунăм уççи» ăмăртура вăтам тата аслă классенче вĕренекен ачасем чăваш халăх юрри юрласа параççĕ. Жюри членĕсем ачасем тĕрĕс те илемлĕ юрлама пĕлнине, хăйсене сцена çинче тивĕçлĕ тытнине, ачасен тумĕ юрăпа килĕшсе тăнине хаклаççĕ.

**Хаклав.** Конкурса вăтам тата аслă классенче вĕренекен ачасем хутшăнаççĕ. Кашни шкултан 1 е 2 ача хутшăнать.

**Чыслав.** Кашни çынна (ушкăна) ĕнентерÿ хучĕсемпе (сертификатсемпе), çĕнтерÿçĕсене дипломсемпе чыслаççĕ.

**3-мĕш секци**

**«Ай, ташлар-и ташшине…» ăмăрту – шкулчченхи вĕренÿ организацийĕсенче, 1-11-мĕш классенче вĕренекенсен секцийĕ**

«Ай, ташлар-и ташшине…» ăмăрту шкулчченхи вĕренÿ организацийĕсенче, 1-11-мĕш классенче вĕренекенсем чăваш ташшине ташлаççĕ.

***Хаклав.*** Конкурса хутшăнакансем мăшăрпа е ушкăнпа ташлаççĕ. Жюри членĕсем ачасем тĕрĕс те илемлĕ ташлама пĕлнине, хăйсене сцена çинче тивĕçлĕ тытнине, ачасен тумĕ юрăпа килĕшсе тăнине хаклаççĕ.

**Чыслав.** Кашни ушкăна ĕнентерÿ хучĕсемпе (сертификатсемпе), çĕнтерÿçĕсене дипломсемпе чыслаççĕ.

**4-мĕш секци**

**«Çыру çырсамăр салтаксем патне» ăмăрту – 2-11-мĕш классенче вĕренекенсен секцийĕ**

«Çыру çырсамăр салтаксем патне»ăмăртура 2-11-мĕш классенче вĕренекенсем Тăван çĕршывăн аслă вăрçин паттăрĕсем, вăрçă ачисем, Украинăри ятарлă çар операцийĕнчи салтаксем патне хăй тĕллĕн хайланă çырусене пăхмасăр вуласа параççĕ.

***Хаклав.*** Конкурса кĕçĕн, вăтам тата аслă классенче вĕренекен ачасем хутшăнаççĕ. Кашни шкултан чăвашла çырма пĕлекен чи пултаруллă 1-3 вĕренекен хутшăнать**.** Номинацисем: 1) «Сăвăллă çыру»; 2) «Прозăллă çыру».

**Чыслав.** Кашни ачана ĕнентерÿ хучĕсемпе (сертификатсемпе), çĕнтерÿçĕсене дипломсемпе чыслаççĕ.

**5-мĕш секци**

**«Халăх йăли – пурнăç йĕрки» ăмăрту**

«Халăх йăли **–** пурнăç йĕрки» ăмăртура тĕп тата вăтам шкулсенче вĕрентекесем хутшăнаççĕ. Тĕп тĕллевĕ **–** чăваш халăх йăли-йĕркине тĕпе хурса ирттернĕ уроксемпе урок тулашĕнчи ĕçсене ачасемпе ирттересси. Конкурса тĕрлĕ предметпа вĕрентекенсем хутшăнаççĕ.

***Хаклав.*** Урока е урок тулашĕнчи ĕçе йĕркеленине, темăна интереслĕ те кăсăклă пама пултарнине, тăван халăх историйĕпе культурине заняти темипе çыхăнтарма пĕлнине, вĕрентекен пуплевĕн пахалăхне, чăвашла тĕрĕс те таса калаçма пултарнине, занятире тĕрлĕ меслетпе усă курма, ачасене хавхалантарса ĕçлеттерме пĕлнине хаклаççĕ.

**Чыслав.** Кашни вĕрентекене ĕнентерÿ хучĕсемпе (сертификатсемпе), çĕнтерÿçĕсене дипломсемпе чыслаççĕ.

**6-мĕш секци**

**«Ăста аллинче ĕç вылять» ăмăрту**

«Ăста аллинче ĕç вылять» ăмăртура 5-11-мĕш классенче вĕренекенсем ăсталăх класĕ кăтартаççĕ.

***Хаклав.*** Ăсталăх класне кăтартакан шкул ачи вĕтĕ шăрçаран, тĕрлĕ тĕслĕ çипрен, чустаран, çут çанталăк материалĕнчен (çăмран, хупăран, хулăран, йывăçран, ÿсен-тăрантан тунă ал ĕçĕн йĕркине уçăмлăн каласа парса е презентацилесе хутшăнакансене ĕçлеттерме пултарнине, ĕç пахалăхне, хăйне евĕрлĕхне кура хаклаççĕ.

**Чыслав.** Кашни ачана ĕнентерÿ хучĕсемпе (сертификатсемпе), çĕнтерÿçĕсене дипломсемпе чыслаççĕ.

**7 -мĕш секци**

**«Мухтав сана, çĕнтерÿçĕ салтак» секци («Çĕнтерÿ кунĕ ачасен куçĕпе»)**

«Мухтав сана, çĕнтерÿçĕ салтак» («Çĕнтерÿ кунĕ ачасен куçĕпе») секцире 2-11-мĕш классенче вĕренекенсем ÿкерчĕксен куравне хутшăнаççĕ. А4 формат çинче Çĕнтерÿпе патриотизм çулталăкне халалласа тĕрлĕ сăрăпа ÿкернĕ ÿкерчĕксемпе конкурса хутшăнаççĕ.

***Хаклав.***

Ачасен ĕçĕсене вĕсен содержанийĕ темăпа килĕшсе тăнине, композицине пăхса, тĕссемпе пĕлсе усă курнине, илемлĕхе туйма пĕлнине тата ĕç хăйне евĕрлĕхне шута илсе хаклаççĕ. Номинацисем: 1) «Çĕнтерÿ кунĕ – Тăван çĕршывăн аслă уявĕ»; 2) «Вăрçă паттăрĕсем»; 3) «Çапăçу хирĕнчи паттăрлăх».

**Чыслав.** Кашни ачанаĕнентерÿ хучĕсемпе (сертификатсемпе), çĕнтерÿçĕсенедипломсемпе чыслаççĕ.

**8-мĕш секци**

**«Пирĕн çемьен юратнă чăваш апачĕ» ăмăрту**

«Пирĕн çемьен юратнă чăваш апачĕ» ăмăртура 1-11-мĕш классенче вĕренекен ача хăйĕн çемйипе чăваш апатне пĕçернине (хатĕрленине) кăтартса парать.

***Хаклав.***Конкурсра хутшăнакансен апачĕсене жюри членĕсем тутанса хаклаççĕ.

**Чыслав.** Кашни ачана ĕнентерÿ хучĕсемпе (сертификатсемпе), çĕнтерÿçĕсене дипломсемпе чыслаççĕ.

**6. Фестиваль пĕтĕмлетĕвĕ, чыславĕ**

6.1. Фестиваль пĕтĕмлетĕвĕ тата çĕнтерÿçĕсене чыслани нарăс уйăхĕн 15-мĕшĕнче Хĕрлĕ Чутай шкулĕнче иртет.

6.2. Жюри членĕсем çĕнтерÿçĕсене конкурс хаклавĕсене шута илсе палăртать, пĕтĕмлетĕве протокола çыраççĕ. Ăна жюри председателĕ е ун çумĕ алă пусса çирĕплетет.

6.3.Фестивале хутшăнакансене протоколсене кăтартмаççĕ. Фестиваль пĕтĕмлетĕвĕсем пирки апелляци йышăнмаççĕ.

6.4. Фестивале хутшăнакансене пурне те ĕнентерÿ хучĕ (сертификат) параççĕ.

6.5.Çĕнтерÿçĕсене диплом парса хавхалантараççĕ. Кашни ăмăртура 3 вырăн (ÿсĕмсем тăрăх) палăртаççĕ.

6.6. Фестивале ирттерекен ен ăмăртăва хутшăнакансен автор прависене Раççей законĕсене пăхăнса сыхлать.

6.7. Фестиваль пĕтĕмлетĕвĕпе Чăваш Республикин вĕренÿ институчĕн тата Хĕрлĕ Чутай шкулĕн сайчĕсенче паллашма пулать.

**7. Тăкаксемпе çыхăннă ыйтусем**

7.1. Чыславпа çыхăннă тăкаксене Хĕрлĕ Чутай шкулĕ хăй çине илет.

7.2. Фестивале хутшăнакан ушкăнсем (шкулсемпе ача пахчисем) çул укçи тата апатланупа çыхăннă тăкаксене хăйсем çине илеççĕ.

**8. Ыйтса пĕлмелли телефонсем**

8-987-120-33-45 – Архипова Вероника Николаевна, Хĕрлĕ Чутай шкулĕн директор ĕçĕсене тăваканĕ

8-917-663-75-94 – Яруськина Светлана Вадимовна, Хĕрлĕ Чутай шкулĕн директор çумĕ

8-927-859-93-78 – Мидакова Наталья Васильевна, Хĕрлĕ Чутай шкулĕн директор çумĕ

8-965-686-52-08 – Васильева Марина Николаевна, Хĕрлĕ Чутай шкулĕн чăваш чĕлхипе литератури вĕрентекенĕ

8-967-794-66-46 – Егорова Анна Семёновна, Чăваш Республикин вĕренÿ институчĕн чăваш чĕлхипе литератури кафедри ертÿçин ĕçĕсене тăваканĕ

 *2-мĕш хушса пани*

**«Аваллăхсăр малашлăх çук»**

**республика шайĕнчи III фестивале хутшăнассине пĕлтерни**

|  |  |  |
| --- | --- | --- |
| **«Çемье йăли-йĕрки – çирĕп çемье никĕсĕ»** ăмăрту | Ушкăн ячĕ, ачасен шучĕ, ÿсĕмĕ, класс |  |
| Йăла-йĕрке ячĕ |  |
| Шкул ячĕ |  |
| Ертсе пыракан ячĕ, телефон номерĕ |  |
| **«Халăх юрри – чунăм уççи»** ăмăрту | Вĕренекен ячĕ |  |
| Класс, ÿсĕмĕ, |  |
| Юрă ячĕ |  |
| Ертсе пыракан ячĕ, телефон номерĕ |  |
|  |
| **«Ай, ташлар-и ташшине…»** ăмăрту | Ушкăн ячĕ, ачасен шучĕ, ÿсĕмĕ |  |
| Ташă ячĕ |  |
| Шкул ячĕ |  |
| Ертсе пыракан ячĕ, телефон номерĕ |  |
|  |
| **«Çыру çырсамăр салтаксем патне»** ăмăрту | Вĕренекен ячĕ, ÿсĕмĕ, класс |  |
| Номинаци ячĕ |  |
| Шкул ячĕ |  |
| Вĕрентекен ячĕ, телефон номерĕ |  |
|  |
| **«Халăх йăли – пурнăç йĕрки»** ăмăрту | Вĕрентекен ячĕ, заняти теми, суйласа илнĕ класс, ÿсĕмĕ |  |
|  |
|  |
| Шкул ячĕ |  |
| Телефон номерĕ |  |
| **«Ăста аллинче ĕç вылять»** ăмăрту | Вĕренекен ячĕ, ÿсĕмĕ, класс |  |
| Ăсталăх класĕн ячĕ |  |
| Шкул ячĕ |  |
| Ертсе пыракан ячĕ |  |
| **«Мухтав сана, çĕнтерÿçĕ салтак»** ăмăрту(«Çĕнтерÿ кунĕ ачасен куçĕпе»)  | Вĕренекен ячĕ, ÿсĕмĕ, класс |  |
|  |
| Номинаци тата ÿкерчĕк ячĕ |  |
| Шкул ячĕ |  |
| Ертсе пыракан ячĕ |  |
| **«Пирĕн çемьен юратнă чăваш апачĕ»** ăмăрту | Шкул ячĕ |  |
| Ертсе пыракан ячĕ |  |
| Шкул ячĕ |  |
| Проекта хÿтĕлекен ячĕ, телефонĕ, ÿсĕмĕ, класс |  |

**АСĂРХАТТАРНИ**

***Ачасен ÿсĕмĕ:***

1. Шкулчченхи вĕренÿ организацийĕсенче вĕренекенсем
2. Пуçламăш классенче вĕренекенсем
3. 5-8-мĕш классенче вĕренекенсем
4. 9-11-мĕш классенче вĕренекенсем